Inglismaal jäi tüli anglikaani kiriku sisse hõõguma. Radikaalsema reformi pooldajad olid mõjutatud reformeeritud kiriku (kalvinistlikest) ideedest ning vastaspool katoliikliku kiriku ideedest. Eredaks näiteks on Londoni Temple kiriku kaks vastandlikku pastorit,  Richard Hooker (1554-1600, teda peetakse anglikaani kõrgkiriku isaks) jutlustas hommikul mõõdukalt katoliikliku episkopalismi ja Walter Travers (1548-1635, teda peetakse "madala joone hoidjana" anglikaani kiriku sees) rääkis selle vastu õhtupoolikusel teenistusel. Kirikusisene vastuolu viis lõpuks kodusõjani.